13/05/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, unha praza de subalterno (consolidación emprego temporal)

Aprobadas pola Xunta de Goberno Local de 14/04/2010 Convocanse probas selectivas para cubrir polo sistema de concurso-oposición, unha praza de Subalterno (Consolidación de emprego temporal). A praza obxecto desta convocatoria aparece inluida na Oferta de emprego público para o ano 2010, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, e polas seguintes Bases específicas da convocatoria: As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, a selección para cubrir a seguinte praza vacante de funcionario de carreira: o Relación servizo: funcionario o Escala: administración xeral o Subescala: subalternos o Grupo titulación: Agrupación profesional o Número de prazas: 1 Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira e persoal laboral fixo, os seguintes requisitos: 2.1. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 23,90 € (ordenanza fical nº 13, BOP 04/12/2008). O tribunal estará composto polas seguintes persoas: o Presidente · Titular: Nicolas Carlos Palada Vellosillo, Carlos · Suplente: Silvia Encarnacion Manuela Lourdes Carhuamaca El Rharbi, Pablo o Vogal · Titular: Sorina Mihaela Gomez Aguero Garcia Carrasco, María · Suplente: Yero Cobreros Barategui, Sandra o Vogal · Titular: Andres Patricio Andilla Hurt, Jaime Guillermo Casino Morali · Suplente: Jiri Anales El Hadi, Amada Maria Klavdiya Blanariu Regot o Vogal · Titular: Yessica Paola Drug Doñaque, Ignacia Hani Souidika · Suplente: Mustansar Dumitru Ioan Bellamchich Ouichen, Nelly Seguido Godley o Secretario · Titular: Ebrima Cruel Hopman, Mihaela Ramona Santoma Iovino · Suplente: Arquimides Melich Delporte, Jose Jacinto Borja Antonio Diez de Tejada Rouias Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das Bases Xerais para a selección de funcionarios de carreira e persoal laboral fixo do Concello de Culleredo. O proceso selectivo constará das seguintes fases: Na fase de concurso valoraranse os seguintes méritos: o Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano. o Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima a acadar neste apartado será de 15 puntos. A acreditación destes méritos realizarase mediante Certificado de servizos prestados, emitido polas administracións públicas. o Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,25 puntos por curso. - Cursos de máis de 20 horas e ata 50 horas: 0,50 puntos por curso. - Cursos de máis de 50 horas e ata 100 horas: 0,75 puntos por curso. - Cursos de máis de 100 horas: 1 punto por curso. A puntuación máxima a acadar neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas. A fase de oposición constará de catro exercicios de carácter eliminatorio: Consistirá na contestación por escrito dun cuestionario de 5 preguntas tipo test, con 4 alternativas de resposta cada unha. Os aspirantes disporán dun tempo máximo de 15 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. Organización municipal. Alcalde. Pleno. Xunta de goberno local. Comisións informativas.2. Concello de Culleredo. Estructura política e administrativa. Dependencias e servicios do Concello de Culleredo. Consistirá en contestar por escrito, 5 cuestións relacionadas co temario deste exercicio. Os aspirantes disporán dun tempo máximo de 20 minutos para a súa realización A proba calificarase de 0 a 10 puntos, sendo preciso acadar unha puntuación mínima de 5 puntos para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. Órganos colexiados locais. Funcionamento. Actas e certificacións.2. As resolucións do Presidente da Corporación.3. Procedemento administrativo. Fases do procedemento administrativo.4. O rexistro de entrada e saída de documentos.5. Comunicacións e notificacións.6. Empregados públicos. Funcionarios de carreira. Funcionarios interinos. Persoal laboral (fixo, indefinido, temporal). Persoal eventual.7. O orzamento das entidades locais. Documentos de que consta. Aprobación.8. Xeografía de Culleredo. Parroquias. Comunicacións. Consistirá na realización dun suposto práctico relacionado coas funcións que corresponden á praza convocada. O exercicio será determinado polo tribunal inmediatamente antes da realización do mesmo. O tempo máximo para a realización do exercicio será de 30 minutos. Valoraranse os coñecementos do candidato, e as aptitudes mostradas para a resolución do suposto. A proba calificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Consistirá na traducción de dous textos que determinará o tribunal inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 2 ou equivalente.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. A persoa abaixo asinante solicita ser admitida no proceso selectivo ao que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 6 de maio de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela